Enzo Striano
Enzo Striano var en napolitansk forfatter og journalist.
Hans hovedværk, den historiske roman Il resto di niente (Resten af ingenting) fra 1986 om den intellektuelle journalist Eleonora de Fonseca Pimentel, giver et uforligneligt billede af Napoli under den franske revolution. Det gribende portræt af hovedpersonen, fremstillingen af hendes nihilistiske eksistentialisme og den banebrydende præsentation af Napoli gives i et flydende poetisk sprog, og bogen forbliver et unikum blandt de historiske romaner. I 2004 blev den filmatiseret af Antonietta De Lillo.